
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



         P.l. 196/05.03.2003
Domnului deputat




Prof.univ.dr. Ion Neagu,

Preşedintele Comisiei juridice, de disciplină şi imunităţi



Domnului deputat




Răzvan Ionescu,



Preşedintele Comisiei pentru apărare, ordine publică 

şi siguranţă naţională

AVIZ

asupra proiectului Legii siguranţei naţionale a României



În conformitate cu prevederile art.62 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a solicitat Biroului permanent al Camerei Deputaţilor să fie sesizată pentru avizare cu proiectul Legii siguranţei naţionale a României.



Prin adresa nr.160, 162 B.P. din 24 martie 2003 Biroul permanent a transmis  Comisiei  că i s-a aprobat cererea pentru dezbaterea şi avizarea proiectului   Legii  siguranţei naţionale a României (P.l. 196/2003), înregistrat cu nr. 25/137/25 martie 2003.



În conformitate cu prevederile art.60 din Regulamentul Camerei Deputaţilor, în şedinţa din 1 aprilie 2003, membrii comisiei au examinat proiectul de lege şi, în urma dezbaterilor, au hotărât, cu unanimitate de voturi, să îi acorde aviz favorabil, cu următoarele amendamente admise:

Amendamente acceptate:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 4 – Siguranţa naţională reprezintă un interes naţional, în consonanţă cu cel la nivel internaţional, la realizarea căreia contribuie atât autorităţile publice, cât şi cetăţenii României”.


    Dl deputat Wittstock Eberhard-Wolfgang a propus eliminarea sintagmei “cât şi cetăţenii României” şi adăugarea cuvântului „competente” la finalul textului art.4 , care va avea următoarea formulare:

    “Art. 4 – Siguranţa naţională reprezintă un interes naţional, în consonanţă cu cel la nivel internaţional, la realizarea căreia contribuie autorităţile publice competente”.   

     Amendamentul a fost acceptat de membrii comisiei cu unanimitate de voturi.


    Realizarea siguranţei naţionale este o sarcină care revine exclusiv serviciilor de informaţii şi structurilor departamentale de informaţii. Este absurd să se ceară altora să contribuie la activităţi care, fiind secrete, nu pot fi cunoscute de cetăţeni sau de persoane juridice de drept public şi privat.

2.
    “Art.7 – Persoanele juridice de drept public sau privat contribuie la realizarea siguranţei naţionale prin îndeplinirea obligaţiilor prevăzute în art.6, în funcţie de specificul obiectului de activitate şi de importanţa pe care o au sau o pot avea în acest domeniu.

    Art.8 – Răspunderea pentru îndeplinirea obligaţiilor prevăzute la art.6 şi art.7 revine, după caz, conducătorilor autorităţilor şi instituţiilor publice, ori reprezentanţilor persoanelor juridice de drept public sau privat”.
    Dl deputat Wittstock Eberhard-Wolfgang a propus eliminarea art.7 şi art.8.

    Amendamentul a fost acceptat de membrii comisiei cu unanimitate de voturi.

 
    Aceeaşi ca la punctul anterior.

0.
1.
2.
3.

3.
    “Art.10 – Constituie ameninţări la adresa siguranţei naţionale următoarele manifestări intenţionate, fapte, stări de fapt sau situaţii, dacă sunt de natură să pună în pericol siguranţa naţională ori dacă din acestea pot rezulta asemenea pericole:

…………………………….

k) accesarea, exploatarea, modificarea sau distrugerea fără drept a informaţiilor şi sistemelor informatice ale autorităţilor publice, persoanelor juridice de drept public sau privat ori ale persoanelor fizice”.


    Dl deputat Wittstock Eberhard-Wolfgang a propus eliminarea sintagmei “persoanelor juridice de drept public sau privat ori ale persoanelor fizice”, textul literei k) a art.10  devenind  

următorul: 

    “k) accesarea, exploatarea, modificarea sau distrugerea fără drept a informaţiilor şi sistemelor informatice ale autorităţilor publice”.

    Amendamentul a fost acceptat de membrii comisiei cu unanimitate de voturi.  


    Extinderea protecţiei, sub pretextul siguranţei naţionale, asupra informaţiilor şi sistemelor informatice ale persoanelor juridice de drept public sau privat şi fizice este nejustificată.

4.
    “Art.17 – Serviciile de informaţii şi structurile departamentale de informaţii sunt abilitate să solicite şi să primească de la autorităţile publice, instituţiile, precum şi de la celelalte persoane juridice, publice sau private, date, informaţii şi documente, aflate în posesia acestora, necesare îndeplinirii atribuţiilor conferite de lege”.
    Dl deputat Wittstock Eberhard-Wolfgang a propus eliminarea sintagmei “precum şi de la celelalte persoane juridice, publice sau private”, textul art.17 devenind următorul:

    “Art.17 – Serviciile de informaţii şi structurile departamentale de informaţii sunt abilitate să solicite şi să primească de la autorităţile publice şi instituţii, date, informaţii şi documente, aflate în posesia acestora, necesare îndeplinirii atribuţiilor conferite de lege”.

     Amendamentul a fost acceptat de membrii comisiei cu unanimitate de voturi.


    Aceeaşi ca la punctul 1.

0.
1.
2.
3.

5.
    “Art. 23 – (1) În situaţiile în care serviciile de informaţii şi structurile departamentale de informaţii deţin date sau indicii temeinice privind existenţa unor ameninţări la adresa siguranţei naţionale, în scopul obţinerii de informaţii, al verificării sau completării acestora, pot solicita, în cazuri justificate, procurorului anume desemnat de procurorul general al Parchetului de pe lângă Curtea Supremă de Justiţie, autorizarea efectuării, cu respectarea Codului de procedură penală, în măsura în care prin prezenta lege nu se prevede altfel, a unor activităţi constând în: (…)”

     “Art.24 – (1) În cazul în care procurorul constată că cererea este justificată, emite o autorizaţie care trebuie să cuprindă: (...).

…………………………….


    Dl deputat Wittstock Eberhard-Wolfgang a propus înlocuirea în textul alineatului 1 al articolului 23 a sintagmei “procurorului anume desemnat de procurorul general al Parchetului de pe lângă Curtea Supremă de Justiţie” cu sintagma “judecătorilor de la secţiile penale ale Curţilor de Apel şi Curţii Supreme de Justiţie”, care va fi preluată în mod corespunzător, pentru omogenitate, şi în textele articolelor 24, 27 şi 28, cu redactarea textului alineatului 1 în următoarea formă:

    “Art. 23 – (1) În situaţiile în care serviciile de informaţii şi structurile departamentale de informaţii deţin date sau indicii temeinice privind existenţa unor ameninţări la adresa siguranţei naţionale, în scopul obţinerii de informaţii, al verificării sau completării acestora, pot solicita, în cazuri justificate, judecătorilor de la secţiile penale ale Curţilor de Apel şi Curţii Supreme de Justiţie, autorizarea efectuării, cu respectarea Codului de procedură penală, în măsura în care prin prezenta lege nu se prevede altfel, a unor activităţi constând în: (…)”

    “Art.24 – (1) În cazul în care judecătorul constată că cererea este justificată, emite o autorizaţie care trebuie să cuprindă: (...).

…………………………….


    Conform Recomandării 1402 (1999) a Adunării Parlamentare a Consiliului Europei, supravegherea persoanelor se poate efectua numai pe baza “unei autorizaţii speciale emise a priori de puterea judecătorească”.

0.
1.
2.
3.


    (4) În cazul în care procurorul anume desemnat de procurorul general al
Parchetului de pe lângă Curtea Supremă de Justiţie constată că cererea nu este justificată, o respinge în scris şi motivat”.

     “Art.27 – (1) În situaţii deosebite, care impun înlăturarea unor pericole iminente pentru siguranţa naţională, activităţile prevăzute în art.23 se pot efectua fără autorizaţie, urmând ca aceasta să fie solicitată procurorului desemnat, de îndată ce există posibilitatea, dar nu mai târziu de 

48 de ore.

    (2) Dacă procurorul apreciază că nu se mai impune continuarea activităţilor prevăzute la alin.(1), dispune încetarea acestora de îndată.    

    Art.28 – Când temeiurile emiterii autorizaţiei nu mai există, ori efectuarea activităţilor autorizate nu mai este necesară, acestea trebuie să înceteze imediat. Data încetării se comunică, în scris, procurorului care a emis autorizaţia”.


    (4) În cazul în care judecătorul constată că cererea nu este justificată, o respinge în scris şi motivat”.
    “Art.27 – (1) În situaţii deosebite, care impun înlăturarea unor pericole iminente pentru siguranţa naţională, activităţile prevăzute în art.23 se pot efectua fără autorizaţie, urmând ca aceasta să fie solicitată judecătorului desemnat, de îndată ce există posibilitatea, dar nu mai târziu de 48 de ore.

    (2) Dacă judecătorul apreciază că nu se mai impune continuarea activităţilor prevăzute la alin.(1), dispune încetarea acestora de îndată.

    Art.28 – Când temeiurile emiterii autorizaţiei nu mai există, ori efectuarea activităţilor autorizate nu mai este necesară, acestea trebuie să înceteze imediat. Data încetării se comunică, în scris, judecătorului care a emis autorizaţia”.

Amendamentul a fost acceptat de membrii comisiei cu unanimitate de voturi.




0.
1.
2.
3.

6.
    “Art.24 …………………………..

    (3) Durata de valabilitate a autorizaţiei este de cel mult 6 luni. În cazuri temeinic justificate, procurorul anume desemnat de procurorul general al Parchetului de pe lângă Curtea Supremă de Justiţie poate prelungi durata acesteia, la cerere, de cel mult două ori, fără a se putea depăşi, de fiecare dată, 3 luni. O nouă autorizaţie cu privire la aceeaşi persoană poate fi solicitată şi emisă numai dacă cererea se bazează pe noi date şi indicii temeinice”.

    Dl deputat Wittstock Eberhard-Wolfgang a propus eliminarea tezei a II-a din textul alin.(3) al art. 24, acesta urmând să devină:

  “Art.24 -   (3) Durata de valabilitate a autorizaţiei este de cel mult 6 luni. O nouă autorizaţie cu privire la aceeaşi persoană poate fi solicitată şi emisă numai dacă cererea se bazează pe noi date şi indicii temeinice”.

   Amendamentul a fost acceptat de membrii comisiei cu unanimitate de voturi.
    Limitarea valabilităţii autorizaţiei de supraveghere la maximum 3 luni este o solicitare expresă cuprinsă în aceeaşi Recomandare 1402 (1999) a Adunării Parlamentare a Consiliului Europei.

7.
-
    Dl deputat Wittstock Eberhard-Wolfgang a propus introducerea, după art.28, a două noi alineate, 281 şi 282, cu următorul cuprins:

    “Art. 281 – Serviciile de informaţii şi structurile departamentale de informaţii au obligaţia de 

a-i informa periodic pe judecătorii care au emis autorizaţiile prevăzute la art. 23 asupra progreselor înregistrate. Judecătorul are dreptul de a anula autorizaţia în situaţia în care nu constată progrese.

     Art. 282 – Serviciile de informaţii şi structurile departamentale de informaţii au obligaţia ca, la încetarea autorizaţiei, să comunice persoanelor vizate că au făcut obiectul supravegherii”.

  Amendamentul a fost acceptat de membrii comisiei cu unanimitate de voturi.


    Pentru a evita abuzurile şi a restrânge pe cât posibil amestecul unor activităţi publice în viaţa privată a persoanelor fizice.

0.

2.
3.

8.
    “Art.29 – (2) Orice persoană care se consideră vătămată în drepturile sale prin măsurile prevăzute la alin.(1) poate, pe lângă exercitarea accesului liber la justiţie, să se adreseze Avocatului Poporului sau să sesizeze comisiile pentru apărare, ordine publică şi siguranţă naţională ale Senatului şi Camerei Deputaţilor ori comisiile permanente de control parlamentar, după caz”.
     Dl deputat Wittstock Eberhard-Wolfgang a propus completarea textului alin.(2) al art.29, prin introducerea sintagmei “al activităţii serviciilor de informaţii şi structurilor departamentale de informaţii”, după cum urmează:

    “Art.29 – (2) Orice persoană care se consideră vătămată în drepturile sale prin măsurile prevăzute la alin.(1) poate, pe lângă exercitarea accesului liber la justiţie, să se adreseze Avocatului Poporului sau să sesizeze comisiile pentru apărare, ordine publică şi siguranţă naţională ale Senatului şi Camerei Deputaţilor ori comisiile permanente de control parlamentar al activităţii serviciilor de informaţii şi structurilor departamentale de informaţii, după caz”.

  Amendamentul a fost acceptat de membrii comisiei cu unanimitate de voturi.


    Pentru claritatea formulării.

9.
    “Art.38 – (2) Activităţile referitoare la procedurile specifice utilizate, sursele de informaţii şi acţiunile aflate în desfăşurare nu pot fi supuse controlului comisiilor parlamentare”.
     Dl deputat Wittstock Eberhard-Wolfgang a propus eliminarea sintagmei “şi acţiunile aflate în desfăşurare” textul alin.(2) al art.38, devenind următorul : 

      “Art.38 – (2) Activităţile referitoare la procedurile specifice utilizate şi sursele de informaţii nu pot fi supuse controlului comisiilor parlamentare”.

    Amendamentul la fost acceptat de membrii comisiei cu unanimitate de voturi.


     Pentru a preveni sau curma abuzuri posibile, controlul parlamentar în actuala formulare fiind doar post factum.

0.
1.
2.
3.

10.
    “Art.45 – (1) Informaţiile privind viaţa particulară, onoarea şi reputaţia persoanelor, cunoscute incidental în cadrul obţinerii datelor necesare realizării siguranţei naţionale, nu pot fi făcute publice”.
     Dl deputat Wittstock Eberhard-Wolfgang a propus completarea alin.(1) al art.45 cu sintagma “şi vor fi distruse”, textul devenind următorul:

      “Art.45 – (1) Informaţiile privind viaţa particulară, onoarea şi reputaţia persoanelor, cunoscute incidental în cadrul obţinerii datelor necesare realizării siguranţei naţionale, nu pot fi făcute publice şi vor fi distruse”.

    Amendamentul a fost acceptat de membrii comisiei cu unanimitate de voturi.


     Pentru a garanta protecţia vieţii private.

11.
    “Art.49 – (1) Personalul serviciilor de informaţii şi al structurilor departamentale de informaţii se compune din cadre militare în activitate şi salariaţi civili sau, după caz, funcţionari publici”.
    Dl deputat Wittstock Eberhard-Wolfgang a propus eliminarea sintagmei “din cadre militare în activitate şi”, textul alin.(1) al art.49 devenind următorul:

    “Art.49 – (1) Personalul serviciilor de informaţii şi al structurilor departamentale de informaţii se compune din salariaţi civili sau, după caz, funcţionari publici”.

    Amendamentul a fost acceptat de membrii comisiei cu unanimitate de voturi.


    Pentru a fi în concordanţă cu Recomandarea 1402 (1999) a Adunării Parlamentare a Consiliului Europei, care precizează că “Este preferabil ca serviciile secrete interne să nu fie organizate ca structuri militare. Nici serviciile de informaţii civile nu trebuie organizate în sistem militar sau semi-militar”.

12.
-
    Dl deputat Wittstock Eberhard-Wolfgang a propus introducerea, după alin.(1) al art.49 a unui nou alineat - alin.(2) iniţial devenind, prin renumerotare, alin.(3) - în următoarea redactare:


     Aceeaşi ca la punctul 11.

0.
1.
2.
3.



    “(2) În structurile departamentale de informaţii ale Ministerului Apărării Naţionale vor funcţiona şi cadre militare în activitate”. 

    Amendamentul a fost acceptat de membrii comisiei cu unanimitate de voturi.



PREŞEDINTE,

Nicolae Păun

Întocmit:

Consilier  Onesia Babeş

